DRT ปันผลดีเสมอ
DRT ถือเป็นหุ้นที่ให้อัตราส่วนเงินปันผลตอบแทนที่สูงพอสมควร ซึ่งเหมาะสมที่นักลงทุนจะทยอยเก็บในการลงทุนระยะยาว
18 ก.ค. 2558

นักลงทุนบางกลุ่มมักค้นหาหุ้นที่มีอัตราเงินปันผลตอบแทนสูงและมีอย่างต่อเนื่อง “ข่าวหุ้น” จึงคัดสรรหุ้นมาให้พิจารณาในกลุ่มอสังหาริมทรัพย์และก่อสร้าง อย่างบริษัท ผลิตภัณฑ์ตราเพชร จำกัด (มหาชน) หรือ DRT เป็นผู้ผลิตและจำหน่ายผลิตภัณฑ์หลังคา แผ่นผนังและฝ้า ไม้สังเคราะห์ รวมทั้งสินค้าประกอบการติดตั้งหลังคาและสินค้าโครงสร้างของบ้าน พร้อมให้บริการถอดแบบและติดตั้งหลังคา ภายใต้เครื่องหมายการค้า ตราเพชร ตราหลังคา ตราอดามัส และตราเจียระไน
ด้วยจุดแข็งของธุรกิจทำให้บริษัทมีกำไรเติบโตเสมอมา พร้อมกับมีอัตราเงินปันผลตอบแทนอย่างต่อเนื่องอย่างมากพอสมควร อย่างปี 2554 อัตราส่วนเงินปันผลตอบแทนอยู่ที่ 6.01% ต่อมาในปี 2555 อัตราส่วนเงินปันผลตอบแทนอยู่ที่ 5.09% ส่วนในปี 2556 อัตราส่วนเงินปันผลตอบแทนอยู่ที่ 5% สำหรับในปี 2557 อัตราส่วนเงินปันผลตอบแทนอยู่ที่ 7.42% และในปี 2558 คาดว่าอัตราส่วนเงินปันผลตอบแทนอยู่ที่ 5.63%
ข้อมูลที่ปรากฏแสดงให้เห็นว่าอัตราส่วนเงินปันผลตอบแทนของ DRT ค่อนข้างสูงพอสมควร!!
ส่วนผลการดำเนินงานไตรมาส 1 สิ้นสุดวันที่ 31 มีนาคม 2558  บริษัทมีรายได้ขยับขึ้นมาอยู่ที่ 1,83.54 ล้านบาท จากงวดเดียวกันของปีก่อน 1,156.89 ล้านบาท เป็นผลมาจากรายได้จากการขายและการให้บริการเพิ่มขึ้น ขณะที่ส่วนของกำไรทำได้เพียง 95.39 ล้านบาท หรือ 0.09 บาทต่อหุ้น จากงวดเดียวกันของปีก่อน 119.55 ล้านบาท หรือ 0.11 บาทต่อหุ้น
สิ่งสำคัญ คือ เมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่า ฐานะทางการเงินของบริษัทยังดูดี เพราะบริษัทมีสินทรัพย์หมุนเวียนมากถึง 1,285.52 ล้านบาท เมื่อนำมาเทียบกับหนี้สินหมุนเวียนเพียง 1,009.70 ล้านบาท ได้ค่า CURRENT RATIO อยู่ที่ระดับ 1.28 เท่า แสดงว่า สภาพคล่องทางการเงินของบริษัทยังดูมากพอสมควร
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 1,409.19 ล้านบาท เมื่อเทียบกับส่วนของผู้ถือหุ้นมากถึง 2,339.90 ล้านบาท ได้ค่า D/E อยู่ที่ระดับ 0.61 เท่า แสดงว่า บริษัทแทบไม่มีปัญหาเรื่องหนี้สินเลยก็ว่าได้
DRT ถือเป็นหุ้นที่ให้อัตราส่วนเงินปันผลตอบแทนที่สูงพอสมควร ซึ่งเหมาะสมที่นักลงทุนจะทยอยเก็บในการลงทุนระยะยาว!!
…
 
ผู้ถือหุ้นรายใหญ่
1.บริษัท มายเรียด วัสดุ จำกัด 629,128,600 หุ้น 60.03%
2.กองทุนเปิด บัวหลวงหุ้นระยะยาว 23,947,600 หุ้น 2.29%
3.กองทุนเปิด บัวหลวงหุ้นระยะยาว 75/25 17,113,100 หุ้น 1.63%
4.นายประกิต ประทีปะเสน 12,119,500 หุ้น 1.16%
5.กองทุนเปิด บัวหลวงสิริผลบรรษัทภิบาล 10,616,200 หุ้น 1.01%
 
รายชื่อกรรมการ
1.นายประกิต ประทีปะเสน ประธานกรรมการ
2.นายอัศนี ชันทอง ประธานเจ้าหน้าที่บริหาร
3.นายสาธิต สุดบรรทัด กรรมการผู้จัดการ
4.นายอัศนี ชันทอง กรรมการ
5.นายชัยยุทธ ศรีวิกรม์ กรรมการ